Steve in hof oor spoedSteve Hofmeyr. Foto: Facebook Steve Hofmeyr het Maandag vlugtig in die landdroshof in Bronkhorstspruit verskyn nadat hy op 19 Desember vir ŉ spoedoortreding in hegtenis geneem is. “Sou buite die hof my boete wou vat, maar hulle wil nie,” het Steve ná sy verskyning getwiet. “Uitgestel tot 23 Januarie 2014. Kan opsies rustiger oorweeg.” Hy het glo aan die SAUK gesê hy het drie regsopsies wat hy kan oorweeg om moontlik buite die hof te skik. Hy het Maandag aan verslaggewers buite die hof gesê hy het nie besef hy ry so vinnig nie. Steve sal tydens sy volgende hofverskyning pleit op aanklag van roekelose en nalatige bestuur en dat hy die spoedgrens verontagsaam het. Hy het 169 km/h gery. Steve skerts op Twitter: “Ek is lank genoeg hier om ‘n vinnige Bronkhortspruit middagkonsert te reël. Die Bloubul op die hoftrappies.” Lees ook: Misverstand oor Steve Hofmeyr-hofdatum Steve Hofmeyr vandag in hof Malema boos oor Steve se borg Steve sê oor arrestasie Steve Hofmeyr in hegtenis geneem